b'\n_START_ARTICLE_\nTapaus Wilt\n_START_SECTION_\nJuoni\n_START_PARAGRAPH_\nKiltti collegen yhteiskuntaopin opettaja Henry Wilt (Rhys-Jones) on haluttomien opiskelijoidensa masentama ja kotona taistelulajeista ja juppiel\xc3\xa4m\xc3\xa4st\xc3\xa4 innostuneen vaimonsa (Alison Steadman) tossun alla. H\xc3\xa4n fantasioi vaimostaan eroon p\xc3\xa4\xc3\xa4semisest\xc3\xa4, ja seksinukesta alkunsa saaneiden v\xc3\xa4\xc3\xa4rink\xc3\xa4sitysten vuoksi joutuu poliisin (Smith) ep\xc3\xa4ilem\xc3\xa4ksi t\xc3\xa4m\xc3\xa4n murhasta.\n_START_SECTION_\nVastaanotto\n_START_PARAGRAPH_\nTapaus Wilt julkaistiin Suomessa VHS-videona, ja MTV3-televisiokanava esitti sen elokuussa 1996. Helsingin Sanomien tv-sivulla Mikael Fr\xc3\xa4nti kutsui elokuvaa tuolloin onnettomaksi ja tympe\xc3\xa4ksi farssiksi, joka hieman paranee loppupuolen kirkkokohtauksissa. Video-oppaassa vuodelta 1994 Esko Rautakorpi kuvailee Tapaus Wilti\xc3\xa4 puisevaksi ja keskinkertaiseksi komediaksi, jonka pohjana oleva kirja on parempi. H\xc3\xa4n antaa elokuvalle kaksi t\xc3\xa4hte\xc3\xa4 viidest\xc3\xa4.'